
ДО
Г-ЖА РАЛИЦА ЛАЗАРОВА 
И Г-Н ИВАН ЛАЗАРОВ 
УПРАВИТЕЛИ НА „АРТИКО – ПЛЕВЕН“ ООД
УЛ. „ГЕНЕРАЛ АТАНАС СТЕФАНОВ“ №34
ГРАД ПЛЕВЕН 


ОТНОСНО: Инвестиционно предложение (ИП) „Изместване на съществуващ кабелен разпределителен шкаф КРШ“, монтиран пред поземлен имот (ПИ) с идентификатор 56722.663.333, УПИ XXXV-7999, кв. 452, гр. Плевен


УВАЖАЕМА ГОСПОЖО ЛАЗАРОВА,
УВАЖАЕМИ ГОСПОДИН ЛАЗАРОВ, 

Във връзка с Ваше уведомление с вх. № АО-537/29.01.2026 г., на РИОСВ – Плевен, за ИП  „Изместване на съществуващ кабелен разпределителен шкаф КРШ“, монтиран пред поземлен имот (ПИ) с идентификатор 56722.663.333.5, УПИ XXXV-7999, кв. 452, гр. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП „Изместване на съществуващ кабелен разпределителен шкаф КРШ“, монтиран пред поземлен имот (ПИ) с идентификатор 56722.663.333.5, УПИ XXXV-7999, кв. 452, гр. Плевен, попада в обхвата на чл. 2, ал. 2 от Наредбата за ОС.5
1. Предвижда се преместване на разпределителна кабелна касета НН, монтирана пред имота и реконструкция на съществуваща кабелна линия НН с 2 кабела САВТ 4х185 мм2, захранваща тази касета, като всички съоръжение се намират на и под тротоара на улица „Професор Христо Бръмбаров“. Двата кабела са свързани в паралел, положени са в обща траншея под тротоара и образуват кабелна линия НН, захранваща съществуващата ел. касета от трафопост ТП 626. Съществуващата ел. касета КРШ ще бъде демонтирана, на тротоара, на 1 м след съществуващото електромерно табло, в откопаното съществуващо трасе на извадените кабели, ще се изгради бетонна ел. шахта, на тротоара, в откопаното съществуващо трасе, ще се изгради втора ел. шахта, еднаква с първата. На тротоара, пред границата с имот 56722.663.334 ще се изгради трета ел. шахта, еднаква с гореописаните две. Цялото трасе на извадените кабели и трасето между втората и третата ел. шахти ще се изкопае до дълбочина 130 см и ще се оформи траншея с ширина при дъното 60 см. В траншеята между трите ел. шахти, в бетонен кожух, ще се положат 4 PVC тръби ф 110 мм. До съществуващото електромерно табло ТЕ1 на тротоара, на бетонен фундамент ще се монтира разпределителна ел. касета КРШ 1, пред границата с имот 56722.663.334 ще се монтира разпределителна ел. касета КРШ2.
Дейностите са в изпълнение на договор за възлагане №1205737022 от 03.02.2025 г. между „Електроразпределителни мрежи Запад“ ЕАД като възложител и „Артико – Плевен“ ООД – изпълнител. 
ИП не е свързано с промяна на начина на трайно ползване и/или на предназначението на имота. Няма да се променя съществуващата пътна инфраструктура. Генерираните строителни отпадъци ще се предават на лица, притежаващи документ съгласно изискванията на чл. 35 от Закон за управление на отпадъците.
1. ИП не попада в границите на защитени територии по смисъла на Закона за защитените територии.
1. ИП не попада в границите на защитени зони по смисъла на Закона за биологичното разнообразие. Най-близко разположените защитени зони (на около 0.64 км) от мрежата НАТУРА 2000 са:
- BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
- BG0000240 „Студенец”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
1. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

